בריון השכונה
בריון השכונה, הוא בסך הכל אחד; אויביו טוענים "אדמותינו שדד"; הקיפוהו בערך מיליון לאחד; אין לו לאן לברוח, הוא תמיד לבד; הוא בריון השכונה.; בריון השכונה רק לשרוד מתאמץ; מושמץ ומגונה כי עדיין לא מת; להילחם לא אמור, הוא צריך עור של פיל; רק לשכב ולמות כשאת דלתו כל איש מפיל; הוא בריון השכונה.; בריון השכונה, גורש מכל מקום; נדד כפליט, מוכה ועירום; משפחתו התפזרה, עמו נרדף נרדף והושמד; עומד למשפט, רק על כך שנולד -; הוא בריון השכונה.; כנופיית לינץ' חיסל, הנשיא מיד צלצל; נשים זקנות גינו אותו, דרשו שיתנצל; כשהשמיד ת'פצצות שאליו נועדו; אף אחד לא שמח; "באשמתך!" הם אמרו; לבריון השכונה.; לא כדאי להמר, הסיכויים די קלושים; שיציית לחוקים שאותם הם קובעים; כי גרדום לפניו, קנה אקדח בגבו; ולכל מטורף יש רשיון להורגו; בריון השכוה.; אין לו בין ברית, שיגיד מילה טובה; כל דבר בא עם מחיר בשבילו אין אהבה; "קח נשק מיושן" הם זורקים לעברו; אבל לא תמצא אחד שיבוא ללחום כאל לצידו; הוא בריון השכונה.; הוא מוקף פציפיסטים שחולמים על שלום; "רק לא עוד דם!" זועקים למרום,; בזבוב לא פוגעים; אם פגעו חיש בוכים; "שהבריון כבר ירדם" הם יושבים ומחכים; הוא בריון השכונה.; כל ממלכה ששעבדה אותו חלפה,; מצרים ורומא, גם בבל הגדולה; במדבר יצר גן-עדן, הפריח שממות; במיטה רק עם עצמו, בו איש לא ישלוט; הוא בריון השכונה.; ספריו הקדושים נרמסו זה מכבר; כל חוזה שחתם לא שווה ת'נייר; מכל מה שהושלך הוא יצר הצלחה; לקח חולי ומכאוב ועשה מהם ברכה; הוא בריון השכונה.; אמרו לי כעת, אינכם חבים לו דבר מה?; "כלום" הם קוראים, "הוא רק רוצה מלחמה!"; גאווה, דעה קדומה, טיפשות למכביר,; לטורפו הם אורבים ככלבים זבי ריר; בריון השכונה.; מה כל פשעו, שצלקות הוא עוטה?; המזהם הוא כוכבים? הנחלים הוא מטה?; בריון השכונה, על הגבעה ניצב; עוצר את השעון, הזמן עומד עכשיו; בריון השכונה.; 